
Narvas Kraavi tn asuva maa-ala osa 
tasuta kasutusse andmine (Korteriühistu KRAAVI 10)

1. ASJAOLUD JA MENETLUSE KÄIK

KÜ-lt KRAAVI 10, registrikood 80162389, laekus Narva Linnavalitsuse Arhitektuuri- ja Linnaplaneerimise Ametile taotlus, milles palutakse anda tasuta kasutusse Narvas Kraavi tn (katastritunnus 51101:002:0084, transpordimaa 100%) asuva maa-ala osa üldpinnaga 10,0 m2 maja elanikele jäätmekonteineri paigaldamiseks. 
Jäätmekonteineri paigaldustööd teostatakse KÜ KRAAVI 10 poolt ja kulul. 
KÜ KRAAVI 10 kohustub tagama kasutusse taotletava maa-ala osa heakorra.  
KÜ KRAAVI 10 taotlust arutati Narva Linnavalitsuse linnavarakomisjoni koosolekul 01.07.2015. a (protokoll nr 8) ning otsustati:
1. Nõustuda KÜ KRAAVI 10 taotlusega ja soovitada anda KÜ-le KRAAVI 10, registrikood 80162389, avalikku enampakkumist korraldamata määramata ajaks tasuta kasutusse Narvas Kraavi tn (katastritunnus 51101:002:0084, transpordimaa 100%) asuva maa-ala osa üldpinnaga 10,0 m2 maja elanikele jäätmekonteineri paigaldamiseks.
2. Narva Linnavalitsuse Arhitektuuri- ja Linnaplaneerimise Ametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4) (edaspidi ka Kord) punkti 5.1.3 alapunkti b alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. 

Korra punktide 46, 46.4, 7.2.6 (muudetud Narva Linnavolikogu 29.01.2009 määrusega nr 2) alusel avaliku enampakkumiseta või eelläbirääkimistega pakkumiseta võib anda kasutusse linnavara - linna omandis olevad maa-alad, mis antakse kasutusse korteriühistule või korteriomanike ühisusele parkimisplatsi, jäätmekonteineri paigaldamiseks. 

Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (alapunkt 5.1.3; b) alusel. 

Korra punktides 7.2, 7.2.6 sätestatu alusel võib linnavara korteriühistule või korteriomanike ühisusele määramata ajaks tasuta kasutusse anda linnavalitsuse korraldusega.
Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Arhitektuuri- ja Linnaplaneerimise Amet, kes on Kraavi tn asuva maa-ala bilansiline valdaja.

2. ÕIGUSLIKUD ALUSED
2.1.
Korraldus kehtestatakse kohaliku omavalitsuse korralduse seaduse § 30 lõike l punkti 2 alusel, mille kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla- ja linna põhimäärusega on pandud täitmiseks valitsusele.
2.2.
Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 29.01.2009 määrusega nr 2) p 7.2 ja 7.2.6 sätestatu alusel võib linnavara korteriühistule või korteriomanike ühisusele määramata ajaks tasuta kasutusse anda linnavalitsuse korraldusega. 

3.  OTSUS

3.1. Anda KÜ-le KRAAVI 10, registrikood 80162389, avalikku enampakkumist korraldamata määramata ajaks tasuta kasutusse Narvas Kraavi tn (katastritunnus 51101:002:0084, transpordimaa 100%) asuva maa-ala osa üldpinnaga 10,0 m2 maja elanikele jäätmekonteineri paigaldamiseks
3.2.  Narva Linnavalitsuse Arhitektuuri- ja Linnaplaneerimise Ametil sõlmida KÜ-ga KRAAVI 10 punktis 3.1. nimetatud maa-ala osa tasuta kasutusleping.

4.  RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks KÜ-le KRAAVI 10. 

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

